Up-36/96
Natisni
Opravilna št.:
Up-36/96
Datum odločitve:
1. 10. 1996
ECLI:
ECLI:SI:USRS:1996:Up.36.96
Akt:
Ustavna pritožba zoper sodbo Vrhovnega sodišča Republike Slovenije št. IV Ips 54/92 z dne 6.1.1993 v zvezi z odločbo Republiškega senata za prekrške št. Pp 400/92 z dne 24.11.1992 in zoper sodbo Vrhovnega sodišča republike Slovenije št. IV Ips 36/95 z dne 19.7.1995 v zvezi z odločbo Republiškega senata za prekrške št. Pp 861/94 z dne 4.11.1994
Izrek:
Ustavna pritožba zoper sodbo Vrhovnega sodišča Republike Slovenije v zvezi z odločbo Republiškega senata za prekrške in zoper sodbo Vrhovnega sodišča republike Slovenije v zvezi z odločbo Republiškega senata za prekrške se zavrže.
Evidenčni stavek:
Ustavno pritožbo, vloženo po preteku 60-dnevnega roka od dneva vročitve izpodbijanega posamičnega akta, Ustavno sodišče kot prepozno zavrže.
Geslo:
Prepozna ustavna pritožba.
Pravna podlaga:
Zakon o kazenskem postopku (ZKP), 371. čl.

Zakon o Ustavnem sodišču (ZUstS), 52., 51., 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
12. 2. 1996
Vrsta odločitve:
sklep
Vrsta rešitve:
zavrženje
Dokument:
US18030
Up-36/96
1.10.1996
S K L E P
Ustavno sodišče je v postopku preizkusa ustavne pritožbe N. N. in L. Š. iz S., R. M., ki ju zastopa D. Đ., odvetnik v L. na seji senata dne 1.10.1996
s k l e n i l o:
Ustavna pritožba zoper sodbo Vrhovnega sodišča Republike Slovenije št. IV Ips 54/92 z dne 6.1.1993 v zvezi z odločbo Republiškega senata za prekrške št. Pp 400/92 z dne 24.11.1992 in zoper sodbo Vrhovnega sodišča republike Slovenije št. IV Ips 36/95 z dne 19.7.1995 v zvezi z odločbo Republiškega senata za prekrške št. Pp 861/94 z dne 4.11.1994 se zavrže.
O b r a z l o ž i t e v
1. Pritožnika z ustavno pritožbo, vloženo dne 10.2.1996, izpodbijata v izreku tega sklepa navedeni sodbi Vrhovnega sodišča Republike Slovenije, izdani v zvezi z navedenima odločbama Republiškega senata za prekrške, s katerima sta bili zavrnjeni pritožbi zoper odločbi Medobčinskega sodnika za prekrške v Ljubljani št. P 39048/92 z dne 16.11.1992 in št. P 39048/92 z dne 14.1.1994.
2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) je mogoče vložiti ustavno pritožbo v roku 60 dni od dneva vročitve izpodbijanega posamičnega akta. Ker mora pritožnik v zadevi izčrpati pravna sredstva, da lahko vloži ustavno pritožbo (prvi odstavek 51. člena ZUstS), je šteti, da začne rok za vložitev ustavne pritožbe teči z vročitvijo posamičnega akta, ki je bil izdan glede zadnjega vloženega pravnega sredstva. Pobuda Državnemu tožilcu Republike Slovenije za vložitev zahteve za varstvo zakonitosti ni pravno sredstvo. Kot izpodbijani posamični akt, s čigar vročitvijo je začel teči rok za vložitev ustavne pritožbe, je zato šteti izpodbijani sodbi Vrhovnega sodišča.
3. Iz podatkov, ki jih vsebuje ustavna pritožba s prilogami, zanesljivo izhaja, da sta bili sodbi Vrhovnega sodišča vročeni pritožnikoma pred 11.12.1995, ko je pooblaščenec pritožnikov prejel negativen odgovor Vrhovnega državnega tožilca na pobudo za vložitev zahteve za varstvo zakonitosti zoper odločbo Republiškega senata za prekrške št. Pp 861/94 z dne 4.11.1994.
Ta pobuda je bila po navedbah pritožnika vložena dne 20.9.1995.
Ker je bil torej rok iz 52. člena ZUstS ob vložitvi ustavne pritožbe, ki je bila vložena priporočeno po pošti dne 10.2.1996, očitno zamujen, je bilo potrebno ustavno pritožbo v skladu s prvo alineo prvega odstavka 55. člena ZUstS zavreči kot prepozno.
4. Senat Ustavnega sodišča je sprejel ta sklep na podlagi 1. alinee prvega odstavka 55. člena ZUstS v sestavi: predsednik senata dr. Boštjan M. Zupančič in člana dr. Peter Jambrek in dr. Janez Šinkovec.
Predsednik senata
dr. Boštjan M. Zupančič